[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 3.7.2009

KOM(2009) 335 endelig

RAPPORT FRA KOMMISSIONEN

OM UDVALGENES ARBEJDE I 2008 {SEC(2009) 913}

RAPPORT FRA KOMMISSIONEN

OM UDVALGENES ARBEJDE I 2008

I medfør af artikel 7, stk. 4, i Rådets afgørelse 1999/468/EF af 28. juni 1999, i det følgende benævnt "komitologiafgørelsen", forelægger Kommissionen hermed den årlige rapport om udvalgenes arbejde i 2008. Den giver et overblik over udviklingen i komitologisystemet og et sammendrag af udvalgsaktiviteterne, og den omfatter desuden et bilag med detaljerede statistikker over de forskellige udvalgs arbejde[1].

1. Overblik over den seneste udvikling i komitologisystemet

1.1. Gennemførelse af reformen af komitologiproceduren (Rådets afgørelse 2006/512/EF om ændring af Rådets afgørelse 1999/468/EF)

1.1.1. Tilpasning

Tilpasningsprocessen, som går ud på at bringe de eksisterende grundtekster på linje med den nye forskriftsprocedure med kontrol (RPS), som er indført ved Rådets afgørelse 2006/512/EF, fortsatte i 2008[2] med Europa-Parlamentets og Rådets vedtagelse af et første sæt prioriterede tilpasninger den 11. marts 2008[3] efterfulgt den 22. oktober 2008 af to omnibus-forordninger, omnibus del 1[4] og omnibus del 3[5], som samler og ændrer henholdsvis 59 og 4 grundlæggende retsakter, og endelig omnibus del 2[6], som omfatter 47 grundlæggende retsakter, og som blev vedtaget den 11. marts 2009.

Kommissionen vedtog et forslag til en fjerde omnibus-forordning[7] om tilpasningen af 46 retsakter i februar 2008.

Europa-Parlamentet bad desuden i sin beslutning af 23. september 2008 Kommissionen om at stille forslag til tilpasning af yderligere 14 grundlæggende retsakter. Kommissionen har nøje gennemgået disse akter, men fandt det ikke hensigtsmæssigt at fremsætte forslag for dem alle, da nogle bl.a. allerede var tilpasset ved andre retsakter, eller fordi gennemførelsesbeføjelserne i retsakterne ifølge Kommissionen ikke var genstand for RPS. Kommissionen vedtog efter denne vurdering et forslag til en femte og endelig omnibus-forordning vedrørende 2 grundlæggende retsakter den 30. marts 2009[8].

1.1.2. Revision af den tværinstitutionelle aftale

Der blev den 3. juni 2008 vedtaget en revideret tværinstitutionel aftale mellem Europa-Parlamentet og Kommissionen om procedurerne for gennemførelsen af komitologiafgørelsen[9]. Med denne revision bringes aftalen på linje med ændringerne i komitologiprocedurerne, som er introduceret med Rådets afgørelse 2006/512/EF, særlig RPS, og med de dertil knyttede erklæringer om gennemsigtighed og et forbedret komitologiregister[10]. Formålet med den reviderede aftale er desuden at strømline eksisterende aftaler mellem de to institutioner.

1.1.3. Komitologi og gennemsigtighed: register og komitologidokumentsamling

I en erklæring om artikel 7, stk. 3, i komitologiafgørelsen (gennemsigtighedserklæringen)[11] forpligter Kommissionen sig til at forbedre registret for at hjælpe Europa-Parlamentet til bedre at kunne følge de forskellige trin og tidsplaner for hver komitologiprocedure og sondre mellem de forskellige modtagne dokumenttyper.

Som en ledsageforanstaltning i forbindelse med reformen af komitologiafgørelsen udviklede Kommissionen derfor et nyt og meget forbedret komitologiregister, således at Europa-Parlamentet og offentligheden kunne få en mere gennemsigtig og ensartet adgang til dokumenterne og andre relevante oplysninger. Det nye register har været anvendt siden den 1. april 2008[12].

1.2. Udvikling af retspraksis

I sin dom af 1. april 2008 (forenede sager C 14/06 og C 295/06, Europa-Parlamentet og Kongeriget Danmark mod Kommissionen for De Europæiske Fællesskaber) annullerede Domstolen punkt 2 i bilaget til Kommissionens beslutning 2005/717/EF[13] om ændring – af hensyn til tilpasning til den tekniske udvikling - af bilaget til RoHS-direktivet[14], hvad angår undtagelsen for anvendelse af decabromodiphenylether (DecaBDE) i polymerer. Domstolen udtalte endvidere, at virkningerne af den pågældende bestemmelse skulle opretholdes til og med den 30. juni 2008.

Domstolen konkluderede, at beslutningen, der svarer til en generel undtagelse for anvendelsen af Deca-BDE i elektrisk og elektronisk udstyr, er blevet vedtaget, uden at de betingelser, der er fastsat af fællesskabslovgiver i nævnte artikel 5, stk. 1, i RoHS-direktivet, er overholdt, og er i strid med det mål, der forfølges af denne lovgiver, om at fastsætte princippet om forbud mod de komponenter, der er omhandlet i direktivet. Med vedtagelsen af nævnte beslutning tilsidesatte Kommissionen således nævnte artikel 5, stk. 1, i det omfang beslutningen vedrører undtagelsen for Deca-BDE.

Domstolen bekræfter således det almindelige princip om, at Kommissionen ved udøvelsen af sine gennemførelsesbeføjelser kan træffe alle nødvendige eller hensigtsmæssige foranstaltninger til at gennemføre grundlovgivning, forudsat at de ikke er i strid hermed.

2. Aktivitetsoversigt

2.1 Udvalg og møder

Det er vigtigt at sondre mellem komitologiudvalg på den ene side og andre enheder, især "ekspertgrupper", som Kommissionen selv har nedsat, på den anden. Sidstnævnte leverer sagkundskab til Kommissionen til udformning og gennemførelse af politik, medens komitologiudvalgene bistår Kommissionen med at udøve de gennemførelsesbeføjelser, som er tillagt den ved grundlæggende retsakter. Denne beretning vedrører alene komitologiudvalg. Antallet af komitologiudvalg pr. 31. december 2008 er opgjort pr. aktivitetssektor (se tabel I ). Tallene for det foregående år (pr. 31 december 2007) er medtaget til sammenligning.

TABEL 1 - Samlet antal udvalg

Politikområde | 2007 | 2008 |

Erhvervs- og Virksomhedspolitik (ENTR) | 33 | 34 |

Beskæftigelse, Sociale Anliggender, Arbejdsmarkedsforhold og Ligestilling (EMPL) | 4 | 5 |

Landbrug og Udvikling af Landdistrikter (AGRI) | 31 | 28 |

Transport og Energi (TREN) | 35 | 36 |

Miljø (ENV) | 35 | 35 |

Forskning (RDT) | 5 | 6 |

Informationssamfundet og Medier (INFSO) | 9 | 9 |

Fiskeri og Maritime Anliggender (MARE) | 4 | 4 |

Det Indre Marked (MARKT) | 13 | 14 |

Regionalpolitik (REGIO) | 1 | 1 |

Beskatning og Toldunion (TAXUD) | 11 | 10 |

Uddannelse og Kultur (EAC) | 6 | 7 |

Sundhed og Forbrugere (SANCO) | 17 | 17 |

Retfærdighed, Frihed og Sikkerhed (JLS) | 21 | 24 |

Eksterne Forbindelser (RELEX) | 3 | 3 |

Handel (TRADE) | 12 | 12 |

Udvidelse (ELARG) | 3 | 3 |

EuropeAid (AIDCO) | 9 | 8 |

Humanitær Bistand (ECHO) | 1 | 1 |

Statistikker (ESTAT) | 9 | 9 |

Budget (BUDG) | 2 | 2 |

Det Europæiske Kontor for Bekæmpelse af Svig (OLAF) | 1 | 1 |

Informationsteknologi (DIGIT) | 1 | 1 |

I ALT | 266 | 270 |

Komitologiudvalgene kan generelt klassificeres efter den proceduretype, de anvender (rådgivningsprocedure, forvaltningprocedure, forskriftsprocedure, forskriftsprocedure med kontrol eller beskyttelsesprocedure — se tabel II). Eftersom visse udvalg anvender flere forskellige procedurer (lige fra rådgivningsprocedure til forskriftsprocedure, samt beskyttelsesprocedure), opføres de separat fra de udvalg, der kun anvender én proceduretype.

TABEL II - ANTALLET AF UDVALG OPDELT EFTER PROCEDURE (2008)

Procedurens art | Udvalg, som anvender flere proceduretyper |

Rådgivning | Forvaltning | Forskrift | Forskrift med kontrol | Beskyttelsesforanstaltninger |

ENTR | 6 | 3 | 15 | 0 | 0 | 10 |

EMPL | 2 | 0 | 2 | 0 | 0 | 1 |

AGRI | 0 | 19 | 5 | 0 | 0 | 4 |

TREN | 3 | 3 | 9 | 0 | 0 | 21 |

ENV | 0 | 2 | 21 | 0 | 0 | 13 |

FTU | 0 | 2 | 0 | 0 | 0 | 4 |

INFSO | 0 | 4 | 0 | 0 | 0 | 5 |

MARE | 0 | 1 | 0 | 0 | 0 | 3 |

MARKT | 1 | 1 | 7 | 2 | 0 | 3 |

REGIO | 0 | 0 | 0 | 0 | 0 | 1 |

TAXUD | 1 | 3 | 5 | 0 | 0 | 1 |

EAC | 1 | 1 | 0 | 0 | 0 | 5 |

SANCO | 2 | 0 | 8 | 0 | 0 | 7 |

JLS | 4 | 1 | 4 | 2 | 0 | 13 |

RELEX | 0 | 2 | 0 | 0 | 0 | 1 |

TRADE | 3 | 3 | 3 | 0 | 0 | 2 |

ELARG | 0 | 3 | 0 | 0 | 0 | 0 |

AIDCO | 0 | 7 | 0 | 0 | 0 | 1 |

ECHO | 0 | 0 | 0 | 0 | 0 | 1 |

ESTAT | 0 | 3 | 2 | 0 | 0 | 4 |

BUDG | 1 | 0 | 1 | 0 | 0 | 0 |

OLAF | 0 | 0 | 1 | 0 | 0 | 0 |

DIGIT | 0 | 1 | 0 | 0 | 0 | 0 |

I ALT | 24 | 59 | 83 | 4 | 0 | 100 |

Tallene viser, at omkring 31 % af udvalgene (83 ud af 270) udelukkende arbejder med forskriftsproceduren. Herefter følger et mindre antal udvalg, der udelukkende arbejder med forvaltningsproceduren (59). De fleste udvalg (37 %) anvender dog flere proceduretyper (100 ud af 270). Fordelingen efter politikområde viser, at brugen af de forskellige proceduretyper varierer fra politikområde til politikområde. Som det fremgår, er en af procedurerne dog tydeligt dominerende på nogle af politikområderne: Transport/Energi, Miljø og Erhvervs- og Virksomhedspolitik f.eks. arbejder med et stort antal udvalg, der fungerer efter forskriftsproceduren, mens Landbrug arbejder med et stort antal udvalg, der fungerer efter forvaltningsproceduren.

Et højt antal udvalg er ikke den eneste indikator for stor komitologiaktivitet. Antallet af møder i 2008 afspejler det intensive arbejde generelt, både på områdeplan og i de enkelte udvalg ( tabel III ).

TABEL III - ANTAL MØDER

2007 | 2008 | 2007 | 2008 |

ENTR | 42 | 57 | SANCO | 167 | 123 |

EMPL | 5 | 4 | JLS | 31 | 37 |

AGRI | 256 | 226 | RELEX | 4 | 4 |

TREN | 67 | 60 | TRADE | 23 | 24 |

ENV | 75 | 57 | ELARG | 12 | 6 |

FTU | 60 | 62 | AIDCO | 35 | 38 |

INFSO | 30 | 28 | ECHO | 7 | 6 |

MARE | 17 | 15 | ESTAT | 19 | 16 |

MARKT | 43 | 42 | BUDG | 7 | 5 |

REGIO | 9 | 9 | OLAF | 3 | 3 |

TAXUD | 91 | 114 | DIGIT | 3 | 3 |

EAC | 15 | 14 | I ALT | 1.021 | 953 |

Som i 2007 er det højeste antal møder afholdt i Landbrugs regi (226), hvor forvaltningen af de forskellige landbrugsmarkeder kræver hyppige møder. Landbrug følges op af Sundhed og Forbrugere med 123 møder og Beskatning og Toldunion med 114 møder .

2.2 Antal udtalelser og gennemførelsesforanstaltninger

Som tidligere rapporter indeholder denne rapport samlede tal for de formelle udtalelser , som udvalgene har afgivet, og de efterfølgende gennemførelsesforanstaltninger (dvs. retsakter, administrative og finansielle afgørelser), som Kommissionen har vedtaget[15]. Tallene viser udvalgenes konkrete "produktion" (se tabel IV ). Det samlede antal udtalelser , som udvalgene afgav i 2008, var på 2 185 (sammenlignet med 2 613 i 2007); antallet af gennemførelsesforanstaltninger vedtaget af Kommissionen var på 2 022 (sammenlignet med 2 522 i 2007).

TABEL IV – Antal vedtagne udtalelser og gennemførelsesforanstaltninger (2008)

Konklusio-ner | Gennem-førelsesfor-anstaltninger | Konklusioner | Gennemførelses-foranstaltninger |

ENTR | 362 | 307 | SANCO | 358 | 311 |

EMPL | 21 | 20 | JLS | 117 | 106 |

AGRI | 456 | 439 | RELEX | 0 | 0 |

TREN | 68 | 63 | TRADE | 11 | 12 |

ENV | 78 | 85 | ELARG | 69 | 69 |

FTU | 168 | 168 | AIDCO | 115 | 110 |

INFSO | 79 | 79 | ECHO | 47 | 47 |

MARE | 39 | 39 | ESTAT | 23 | 20 |

MARKT | 26 | 16 | BUDG | 4 | 6 |

GD REGIO | 4 | 0 | OLAF | 3 | 0 |

GD TAXUD | 65 | 55 | DIGIT | 1 | 1 |

EAC | 71 | 69 | I ALT | 2 185 | 2 022 |

Det store antal gennemførelsesforanstaltninger , der blev vedtaget inden for visse politikområder – Landbrug (439), virksomhedspolitik (307), Sundhed og Forbrugere (311), Forskning (168), EuropeAid (110) – afspejler det omfattende arbejde, som Kommissionen har fået overdraget på disse områder via komitologiprocedurerne[16]. Sammenlignet med det foregående år var der en nedgang inden for Landbrug (439 gennemførelsesforanstaltninger i 2008, sammenlignet med 963 i 2007) og EuropeAid (110 i 2008, sammenlignet med 388 i 2007).

2.3 Brug af forskriftsproceduren med kontrol (RPS)

Tallene i tabel IV for antallet af vedtagne gennemførelsesforanstaltninger inkluderer antallet af foranstaltninger vedtaget i henhold til RPS. Tallet er 71 for 2008, idet Miljø er den sektor, som hyppigst anvender proceduren (21 foranstaltninger) efterfulgt af Erhvervs- og Virksomhedspolitik (13) (se tabel V ).

Rådet og Europa-Parlamentet har gjort brug af deres vetoret i kun 10 % af tilfældene (7 foranstaltninger).

- Rådet gjorde indsigelse mod seks foranstaltningsudkast inden for Miljø med den begrundelse, at de var for vidtgående i forhold til gennemførelsesbeføjelserne i henhold til basisakterne i det omfang, der blev stillet krav til medlemsstaterne om at meddele deres gennemførelsesforanstaltninger på basis af sammenligningstabeller. Kommissionen slettede derfor de omstridte bestemmelser i foranstaltningsudkastene og genfremsatte dem i ændret form for de kompetente udvalg.

- Europa-Parlamentet gjorde indsigelse mod et foranstaltningsudkast inden for Det Indre Marked med den begrundelse, at det var for vidtgående i forhold til gennemførelsesbeføjelserne i henhold til basisakterne i det omfang, det inkluderede en bestemmelse, som var mere vidtgående end en teknisk tilpasning og derfor skulle vedtages efter proceduren med fælles beslutningstagning Kommissionen slettede derfor den omstridte bestemmelse og genfremsatte foranstaltningsudkastet i ændret form for det kompetente udvalg.

Tabel V - ANTAL GENNEMFØRELSESFORANSTALTNINGER VEDTAGET EFTER FORSKRIFTSPROCEDUREN MED KONTROL (RPS) (2008)

Antal foranstaltninger vedtaget efter RPS | Antal gange, hvor Europa-Parlamentet har gjort indsigelse mod vedtagelse af foranstaltningsudkast efter RPS | Antal gange, hvor Rådet har gjort indsigelse mod vedtagelse af foranstaltningsudkast efter RPS |

ENTR | 13 | 0 | 0 |

EMPL | 0 | 0 | 0 |

AGRI | 0 | 0 | 0 |

TREN | 9 | 0 | 0 |

ENV | 21 | 0 | 6 |

FTU | 0 | 0 | 0 |

INFSO | 0 | 0 | 0 |

MARE | 0 | 0 | 0 |

MARKT | 10 | 1 | 0 |

REGIO | 0 | 0 | 0 |

TAXUD | 8 | 0 | 0 |

EAC | 0 | 0 | 0 |

SANCO | 3 | 0 | 0 |

JLS | 0 | 0 | 0 |

RELEX | 0 | 0 | 0 |

TRADE | 0 | 0 | 0 |

ELARG | 0 | 0 | 0 |

AIDCO | 0 | 0 | 0 |

ECHO | 0 | 0 | 0 |

ESTAT | 3 | 0 | 0 |

BUDG | 4 | 0 | 0 |

OLAF | 0 | 0 | 0 |

DIGIT | 0 | 0 | 0 |

I ALT | 71 | 1 | 6 |

3. DETALJEREDE OPLYSNINGER OM UDVALGENES ARBEJDE

I bilaget gives der detaljerede oplysninger om arbejdet i de enkelte udvalg i 2008 opstillet efter deres tilhørsforhold til generaldirektoraterne i Kommissionen. Der gives også oplysninger om ændringer i antallet af udvalg og om specifikke forhold omkring særlige foranstaltningsudkast, f.eks. negative udtalelser, henvisning til Rådet eller indsigelse fra Rådet og Europa-Parlamentet efter RPS.

[1] Bilaget udgør et separat arbejdsdokument fra Kommissionens tjenestegrene.

[2] Se nærmere om baggrunden for tilpasningsprocessen og aktiviteterne i den sammenhæng i 2007 i rapporten fra Kommissionen om udvalgenes arbejde i 2007 (KOM(2008) 844 endelig).

[3] EUT L 76 af 19.3.2008, EUT L 81 af 20.3.2008, EUT L 97 af 9.4.2008.

[4] Forordning (EF) nr. 1137/2008 (EUT L 311 af 21.11.2008, s. 1).

[5] Forordning (EF) nr. 1103/2008 (EUT L 304 af 14.11.2008, s. 80).

[6] EUT L 87 af 31.3.2009, s. 109.

[7] KOM(2008) 71.

[8] KOM(2009) 142.

[9] EUT C143 af 10.6.2008, s.1

[10] EUT C 171 af 22.7.2006, s. 21.

[11] EUT C 171 af 22.7.2006, s. 21.

[12] http://ec.europa.eu/transparency/regcomitology/index_da.htm.

[13] Beslutning 2005/717/EF af 13. oktober 2005.

[14] Europa-Parlamentets og Rådets direktiv 2002/95/EF om begrænsning af anvendelsen af visse farlige stoffer i elektrisk og elektronisk udstyr.

[15] Det skal bemærkes, at der kan forekomme forskelle mellem antallet af udtalelser og antallet af gennemførelsesforanstaltninger i et givet år. Grunden hertil forklares i indledningen til bilaget.

[16] Det skal dog bemærkes, at det blotte antal vedtagne foranstaltninger ikke i sig selv er nogen målestok for afgørelsernes politiske, økonomiske eller finansielle betydning.